परिणीति, जाह्नवी से लेकर कियारा ने पहने हल्के आरामदायक कपड़े, नो मेकअप लुक भी अपनाया
Bollywood Celebs Airport Looks Trend - Follow Bollywood Gossips, Celebrity Videos And Latest News On Dainik Bhaskar. हाल ही में बॉलीवुड एक्ट्रेस परिणीति चोपड़ा और जाह्न्वी कपूर एयरपोर्ट पर कैजुअल और आरामदायक कपड़ों में स्पॉट किए गए। दोनों ही इस बार एयरपोर्ट पर जींस और टी शर्ट में नजर आए।
हाल ही में बॉलीवुड एक्ट्रेस परिणीति चोपड़ा और जाह्नवी कपूर एयरपोर्ट पर कैजुअल और आरामदायक कपड़ों में स्पॉट किए गए। दोनों ही इस बार एयरपोर्ट पर जींस और टी-शर्ट में नजर आए। इससे पहले कियारा आडवाणी भी कैजुअल जींस टी-शर्ट में मुंबई एयरपोर्ट पर दिखी थीं। इनके अलावा तब्बू भी कम्फर्टेबल कपड़ों में नजर आ चुकी हैं।
क्यूट डेनिम लुक में नजर आई परिणीति
परिणीति चोपड़ा ने अपने एयरपोर्ट लुक के लिए ब्लू वाइड लेग डिस्ट्रेस जींस के साथ टी-शर्ट पेयर की, वाइट शूज पहने और चश्मा लगाया। परिणीति ने अपने बाल खुले छोड़ दिए और इस तरह अपना कूल कॉम्फी लुक पूरा किया। उन्होंने मेकअप भी सिंपल रखा।
जाह्नवी ने पैन्ट के साथ स्टाइल किया स्कार्फ
जाह्नवी कपूर एक ज्वेलरी ब्रांड को प्रमोट करने कोलकाता पहुंची। उन्होंने पेस्टल लैवेंडर शेड के क्रॉप टॉप के साथ गहरे रंग के पैंट पहने। इस कैजुअल लुक में स्टाइल ऐक्सैंट जोड़ने के लिए उन्होंने गले के चारों तरफ स्कार्फ पहन लिया। उन्होंने ट्रांसपेरैंट फ्लैट पहने और अपने बाल खुले रखे। जाह्नवी ने मिनिमल मेकअप किया और लिप ग्लॉस लगाया।
कैजुअल लुक में स्टाइलिश लग रही थीं कियारा
कियारा ने वाइट क्रॉप टॉप को ब्लू कलर के आरामदायक वाइड लेग डिस्ट्रेसड डेनिम जींस के साथ पेयर किया था। हाई वेस्ट जीन्स ने कियारा के क्रॉप टॉप को अच्छी तरह कॉम्पलिमेंट कर रहा है। इसके साथ कियारा ने ग्रे शॉल को स्कार्फ की तरह अपने कंधे पर लपेटा हुआ है। फ्लाइट में हल्की ठंड से बचने के लिए ये स्टाइलिश ऑप्शन है।
इसके अलावा एक्सेसरीज के तौर पर कियारा ने सिर्फ एक पेस्टल ब्लू कलर का स्लिंग बैग कंधे पर लिया है। उन्होंने अपने बाल खुले रखे और वाइट शूज पहने।
कियारा के कूल ऑउटफिट के साथ उनका नो मेकअप लुक काफी अच्छा लग रहा है। उन्होंने न्यूड आई शैडो के साथ आंखों पर मस्कारा लगाया और न्यूड कलर की हलकी लिपस्टिक लगाई है।